alexandrainst/scandi-wiki huggingface dataset:
Ann-Elen Skjelbreid

Ann-Elen Skjelbreid (født 13. september 1971 i Bergen) er en norsk tidligere skiskytter fra Hålandsdalen i Fusa. Hun er søster av Liv Grete Skjelbreid. Sommeren 2002 giftet hun seg med skiskytteren Egil Gjelland. I 2004 fikk de datteren Kristi. Etter 2005/06 sesongen la hun opp, og ble lærer på Fusa ungdomsskole, og kretstrener for Hordaland skiskytterkrets.

Juniorkarriere 
Hun begynte med skiskyting som elleveåring, og vant hovedlandsrennet 14 år gammel. Etter ungdomsskolen flyttet hun til Trysil for å gå på skigymnaset der. Hun ble tatt ut på det norske laget til junior-VM i 1990, og var med på stafettlaget som tok sølvmedalje. Året etter fikk hun sin første internasjonale gullmedalje: Gullmedalje på sprinten i junior-VM i Ungarn. I tillegg fikk hun med seg et nytt stafettsølv.

Seniorkarriere 
I 1994 ble hun tatt ut på det norske elitelandslaget, og var med på laget som tok sølv i lagkonkurransen. Hun deltok senere i flere verdensmesterskap, og representerte Norge i tre olympiske leker, i Lillehammer 1994, Nagano 1998 og Salt Lake City 2002.

Meritter 
 Junior-VM: Gull på sprinten 1991, sølv på stafetten 1990 og 1991
 Senior-VM: Gull for lag 1995 og 1997, sølv for lag 1994 og 1998, sølv på sprinten 1996, sølv på stafetten 1997 og bronse på stafetten 1995
 OL: Bronse på stafetten 1998, sølv på stafetten 2002
 Verdenscupen: Fem andreplasser i individuelle renn

Ann-Elen Skjelbreid har også en NM-tittel i langrenn fra 1995, da hun var med på stafettlaget som tok gull på 3 x 5 km stafett for Trysilgutten IL.

Referanser

Eksterne lenker 
 
 fusabiathlon.net på norsk.

Norske skiskyttere
Verdensmestere i skiskyting
Olympiske sølvmedaljevinnere for Norge
Olympiske bronsemedaljevinnere for Norge
Norgesmestere i skiskyting
Deltakere for Norge under Vinter-OL 1994
Skiskyttere under Vinter-OL 1994
Medaljevinnere under Vinter-OL 1998
Deltakere for Norge under Vinter-OL 1998
Skiskyttere under Vinter-OL 1998
Medaljevinnere under Vinter-OL 2002
Deltakere for Norge under Vinter-OL 2002
Skiskyttere under Vinter-OL 2002
Norgesmestere i langrenn
Personer fra Fusa kommune
Norske pedagoger
Norske skiskyttertrenere
Deltakere under VM i skiskyting 1994
Deltakere under VM i skiskyting 1995
Deltakere under VM i skiskyting 1996
Deltakere under VM i skiskyting 1997
Deltakere under VM i skiskyting 1998
Deltakere under VM i skiskyting 1999
Deltakere under VM i skiskyting 2000
Deltakere under VM i skiskyting 2001
Deltakere under VM i skiskyting 2003
Deltakere under VM i skiskyting 2004
Gro Marit Istad Kristiansen

Gro Marit Istad Kristiansen (født 9. februar 1978 på Voss) er en norsk skiskytter. Hun var på det norske elitelaget mellom 1998–2007, da hun la opp som skiskytter. Foran sesongen 2009/2010 gjorde hun comeback. 

I 1998 ble hun juniorverdensmester på sprintdistansen og har også et stafettgull i junior-VM.  Hun fikk sin første mesterskapstriumf som senior under VM i skiskyting 2005 i Hochfilzen, der hun vant 12,5 km fellesstart. Hun vant totalt tre verdenscupseirer.

Hun er niese til skiskytter og verdensmester, Jon Istad og har tre barn.

Verdenscupseire

Referanser

Eksterne lenker 
 
 

Norske skiskyttere
Verdensmestere i skiskyting
Norgesmestere i skiskyting
Deltakere for Norge under Vinter-OL 2002
Skiskyttere under Vinter-OL 2002
Deltakere for Norge under Vinter-OL 2006
Skiskyttere under Vinter-OL 2006
Deltakere for Norge under Vinter-OL 2010
Skiskyttere under Vinter-OL 2010
Personer fra Voss kommune
Kongepokalvinnere i skiskyting
Deltakere under VM i skiskyting 1999
Deltakere under VM i skiskyting 2000
Deltakere under VM i skiskyting 2001
Deltakere under VM i skiskyting 2003
Deltakere under VM i skiskyting 2004
Deltakere under VM i skiskyting 2005
Lengde

For friidrettsøvelsen, se Lengdehopp.

Lengde er et mål på avstand. I de fleste målesystemer velges en baseenhet for lengde, som alle andre enheter er avledet fra. I det internasjonale systemet for enheter (SI) er baseenheten for lengde én meter.

Lengde forstås ofte som den mest utvidede dimensjonen til et fast objekt. Dette er imidlertid ikke alltid tilfelle og kan avhenge av posisjonen objektet er i.

Forskjellige termer for lengden på et fast objekt brukes, og disse inkluderer høyde, som er vertikal lengde eller vertikal utstrekning, og bredde eller dybde. Høyde brukes når det er en base som vertikale målinger kan tas fra. Bredde refererer vanligvis til en kortere dimensjon når lengden er den lengste. Dybde brukes til den tredje dimensjonen til et tredimensjonalt objekt.

Lengde er mål på én romlig dimensjon, mens areal er et mål på to dimensjoner (lengde i kvadrat) og volum er et mål på tre dimensjoner (lengde i kubikk).

Historie 
Måling har vært viktig helt siden mennesker bosatte seg fra nomadisk livsstil og begynte å bruke byggematerialer, okkuperte land og handlet med naboer. Etter hvert som handelen mellom forskjellige steder økte, økte behovet for standard lengdeenheter. Og senere, ettersom samfunnet er blitt mer teknisk orientert, kreves det mye høyere nøyaktighet av måling i et stadig mer mangfoldig sett av felt, fra mikroelektronikk til interplanetarisk rekkevidde.

Under Einsteins spesielle relativitetsteori kan lengde ikke lenger betraktes som konstant i alle referansesystemer. Dermed vil en linjal som er én meter lang i én referanseramme ikke være én meter lang i en referanseramme som beveger seg i forhold til den første rammen. Dette betyr at lengden på et objekt varierer avhengig av hastigheten til observatøren.

Se også 
 Meter

Kilder 

 
Elementær geometri
Størrelse
Fysiske størrelser
Eriksbu

Eriksbu er en ubetjent turisthytte som eies og drives av Kongsberg og Omegns Turistforening, et lokallag av Den Norske Turistforening (DNT). Eriksbu ligger i Rollag kommune i Viken, på Blefjell, ved de fire Åklitjørnan mellom Åklinuten og Uverudfjellet. Den andre DNT-hytta på Blefjell er Sigridsbu.

Eriksbu ligger ca. 945 moh.

Eksterne lenker 
 KOTs side om Eriksbu

Turisthytter i Viken
Byggverk i Rollag
Samferdsel i Rollag
Sigridsbu

Sigridsbu er en ubetjent turisthytte som eies og drives av Kongsberg og Omegns Turistforening, et lokallag av Den Norske Turistforening (DNT). Sigridsbu ligger i Notodden kommune i Vestfold og Telemark, sør på Blefjell, på vestsiden av Sigridsfjell. Den andre DNT-hytta på Blefjell er Eriksbu.

Sigridsbu ligger ca. 1175 moh.

Eksterne lenker 
 KOTs side om Sigridsbu

Turisthytter i Vestfold og Telemark
Byggverk i Notodden
Samferdsel i Notodden
Nemunas

Nemunas (litauisk), Neman (russisk: Неман) eller Njoman (hviterussisk: Нёман; polsk: Niemen; tysk: Memel) er ei elv i Hviterussland, Litauen og Russland. Nemunas er 937 kilometer lang og har et nedbørfelt på . Den renner gjennom Kaunas, og munner ut i Den kuriske bukten i Østersjøen.

Elva har sine kilder omtrent 70 kilometer sør for Minsk i Hviterussland og renner inn i Litauen sørvest for byen Druskininkai. På de siste 120 kilometrene er den grenseelv mellom Litauen og Kaliningrad oblast i Russland. Nemunas renner til sammen 475 kilometer i Litauen. Ved elva ligger Kruonis vannkraftverk.

Hrodna (Grodno) er et samferdselssenter ved Nemunas.

Byer ved Nemunas 
 Hrodna
 Druskininkai
 Alytus
 Prienai
 Kaunas
 Jurbarkas
 Sovetsk

Referanser

Eksterne lenker 
 

Elver i Belarus
Elver i Litauen
Elver i Kaliningrad oblast
Nemunas' vassdragsområde
Petter Løvik

Petter Løvik (født 11. juli 1949 i Volda, død 3. desember 2007) var en norsk politiker (H).


Bakgrunn og yrkeskarrière 
Han hadde eksamen fra økonomisk gymnas i Volda fra 1969, og var utdannet siviløkonom fra NHH fra 1975. I 1976 overtok han farens kjøpmannsforretning i Volda, og drev denne frem til 1997. Ved siden av sin virksomhet som næringsvirksomhet var han amanuensis ved Høgskulen i Volda 1982–1985 og 1988–1997 samt næringssjef i Volda 1985–1988. Tilknyttet Høgskulen i Volda og Møreforskning var han forfatter av en rekke vitenskapelige publikasjoner om særlig næringsutvikling i distrikts- og kyststrøk.

Politisk arbeid 
Løvik var medlem Volda kommunestyre 1980–1997, herav formannskapet 1984–1987, og leder i Møre og Romsdal Høyre 1992–1997. Han var innvalgt på Stortinget fra Møre og Romsdal 1997–2009, og var vararepresentant 1989–1997. Han var medlem av Stortingets kirke-, utdannings- og forskningskomité 1997–2001, deretter leder i Stortingets samferdselskomité 2001–2005 og medlem av Stortingets næringskomité 2005–2007. Løvik døde av kreft i 2007, og Elisabeth Røbekk Nørve møtte i hans sted på Stortinget resten av perioden.

Referanser

Eksterne lenker 
 

Stortingsrepresentanter fra Høyre
Stortingsrepresentanter for Møre og Romsdal
Stortingsrepresentanter 1997–2001
Stortingsrepresentanter 2001–2005
Stortingsrepresentanter 2005–2009
Lokalpolitikere i Volda
Høyre-politikere i Møre og Romsdal
Norske kjøpmenn
Norske siviløkonomer fra NHH
Personer fra Volda kommune
Handverker

Handverker, eller håndverker, er en fagutdannet person som utøver et yrke som håndverksmester, fagarbeider eller som håndverkssvenn. Personen må ha gjennomgått læretid og ha de nødvendige, faglige og formelle kvalifikasjoner i sitt fag. I Norge må en håndverker normalt gjennomføre to års kontraktsmessig opplæring som lærling hos en håndverksmester etter to år i videregående skole. Deretter avlegges svenneprøve som gir svennebrev om prøven bestås.

Begrepene handverk og handverker har trolig kommet inn i norsk språk i middelalderen, sammen med tyske handverkere som slo seg ned i norske byer.

Opprinnelse 
Ifølge den vanlige økonomiske teorien oppstår delingene av yrker samtidig med den indre markedsutviklingen (Adam Smith). Likevel, ifølge økonomen John Hicks, var både kjøpmenn og handverkerne opprinnelig tjenere for herskerne, noe som begynte mye tidligere. Handverkere var de dominerende produsenter av varer før den industrielle revolusjon.

Håndverkerne som etter Landsloven av 1604 hadde tillatelse til å virke i landdistriktene i Norge, var skreddere, skomakere og tømrere.

Handverkerlaug 
I middelalderen var de vanligvis organisert i laug. Lauget var en forening av mesterhandverkere som var gitt frihetsbrev  av den lokale suverene myndigheten. Lauget kontrollerte alle sider av produksjonen og distribusjonen for å sikre kvalitet og å hindre konkurranse fra ytre markeder. Sammen med kjøpmennene utgjorde handverkerne det midterste lag i det sosiale hierarkiet, mellom de landeiende aristokratene og landarbeiderne.

For å bli en handverker i lauget ble en person satt under en mesterhandverker som en ubetalt lærling allerede i ung alder. Hvis lærlingen fullførte læretiden ble han så en betalt svenn. For at en svenn skulle bli en mesterhandverker måtte han lage et «mesterstykke» som målte seg med laugets standarder.

Referanser

Se også 
 Svenn
 Svenneprøve
 Svennebrev
 Fagprøve
 Fagbrev
 Mester
 Mesterfag

Eksterne lenker 
 
 mesterbrev.no
 Håndverktjenesteloven, fra Lovdata

 
Sosiale grupper
Yrkesbeskrivelser
Fagopplæring
Ferdigheter
Hans Bethe

Hans Albrecht Bethe (født 2. juli 1906 i Strassburg, da Tyskland, død 6. mars 2005 i Ithaca, New York, USA) var en tysk-amerikansk fysiker som fikk nobelprisen i fysikk i 1967. Han deltok i utviklingen av atombomben i 1945, men ble senere kritisk til sin virksomhet og var aktiv i anti-atomvåpenarbeid sammen med Albert Einstein.

Bakgrunn 
Bethe ble født i Strassburg (Strasbourg), da i Tyskland (nå i Frankrike), og gikk på gymnaset og studerte fysikk i Frankfurt am Main. Han tok doktorgraden i teoretisk fysikk ved Ludwig-Maximilians-Universität München under professor Arnold Sommerfeld i juli 1928. Han gjorde rask karrière og underviste ved universitetene i München, Frankfurt og Stuttgart allerede før han var 25.

Han tilhørte en familie av fremstående forskere. Ved den nasjonalsosialistiske maktovertakelsen i Tyskland i 1933 mistet han sin stilling ved Eberhard-Karls-Universität Tübingen fordi hans mor var jødisk. Han forlot derfor Tyskland i oktober samme år, og dro i første omgang til Storbritannia, hvor han i årene 1933 - 34 var engasjert ved universitetene i Manchester og Bristol. I 1935 dro han videre til USA.

Ordener og utmerkelser 
Bethe ble i 1984 tildelt den tyske ordenen Pour le Mérite für Wissenschaften und Künste.

Priser (utvalg)

Referanser

Eksterne lenker 
 
 

Tyske fysikere
Kjernefysikere
Fysikere fra USA
Nobelprisvinnere fra USA
Tyske nobelprisvinnere
Nobelprisvinnere (fysikk)
Personer tilknyttet Manhattanprosjektet
Pour le Mérite
Personer fra USA født i Tyskland
Personer fra Strasbourg
Professorer ved Cornell University
Medlemmer av Royal Society
Temperert klima

Temperert klima er et klima man finner mellom de arktiske og de subtropiske områdene. Områder med temperert klima har oftest omtrent like lang sommer som vinter, men vinterens temperatur kan variere – noen områder med temperert klima har vintre som ikke er kaldere enn mai måned i Norge.

I varmtemperert klima vil middeltemperaturen i den kaldeste måneden ligge mellom −3 og 18 ℃. Middeltemperaturen vil i den varmeste måneden ligge over 10 ℃.

I kaldtemperert klima eller borealt klima vil den kaldeste måneden ligge under −3 ℃, mens den varmeste måneden fortsatt er varmere enn 10 ℃. Noen områder med kaldtemperert klima har ekstremt kalde vintre, spesielt er dette tilfelle i Sibir og indre deler av Canada.

Se også 
 Tropisk klima
 Klimasone
 Klimatologi

Klimasoner
Helberghytta

Helberghytta er en selvbetjent turisthytte tilhørende DNT Oslo og Omegn, et lokallag av Den Norske Turistforening (DNT). Helberghytta ligger i Tinn kommune i Vestfold og Telemark, 7–8 km fra Gvepseborg, et par hundre meter nord for Våervatnet. Gvepseborg nås enklest med Krossobanen opp fra Rjukan. 

Helberghytta har fått sitt navn etter tungtvannsabotøren og fjellmannen Claus Helberg.

Helberghytta ligger ca. 1100 moh, og er en av DNTs selvbetjente hytter. Byggeår er 1993.

Turisthytter i Vestfold og Telemark
Byggverk i Tinn
Samferdsel i Tinn
Kalhovd turisthytte

Kalhovd turisthytte er en DNT-hytte (normalt kalt turisthytte) som ligger i Tinn kommune i Vestfold og Telemark, på østsiden av Hardangervidda. Hytten eies og drives av DNT Telemark, som igjen er underlagt Den Norske Turistforening (DNT) på nasjonalt plan. Den er betjent rundt påske og i sommersesongen. Utenom sesong er den ubetjent og låst med standard DNT-nøkkel.

Eksterne lenker 
 Kalhovd turisthytte

Turisthytter i Vestfold og Telemark
Byggverk i Tinn
Samferdsel i Tinn
Egil Gjelland

Egil Gjelland (født 12. november 1973, Voss) er en norsk skiskyttertrener og tidligere skiskytter. Fra 2018 er han trener for det tsjekkiske kvinnelandslaget i skiskyting. Han var fra 2014 til 2016 landslagstrener for menn elite i Norges Skiskytterforbund. Inntil 2014 var han landslagstrener for kvinner elite. Han var inntil 2010 landslagstrener for rekrutt, menn.

Egil Gjelland var med på Norges lag som vant lagøvelsen under VM i skiskyting 1998 i Hochfilzen. I Salt Lake City i 2002 vant han gull på stafetten sammen med Ole Einar Bjørndalen, Halvard Hanevold og Frode Andresen. I VM 2005 i Hochfilzen var Gjelland igjen med på å ta stafettgull, Norges første VM-gull i stafett på 38 år. Han gikk da sammen med Halvard Hanevold, Stian Eckhoff og Ole Einar Bjørndalen.

Den eneste individuelle seieren i verdenscupen tok Gjelland på jaktstarten 17. desember 2004 i Östersund.

I NM-sammenheng har Gjelland tatt to gull, tre sølv og fire bronse individuelt, samt ett gull, ett sølv og fire bronse i stafett/lag.

Egil Gjelland er gift med den tidligere skiskytteren Ann-Elen Skjelbreid.

Verdenscupseire

Meritter 
 OL: Stafettgull i 2002, stafettsølv i 1998
 VM: Gull på lagøvelsen 1998, stafettgull i 2005, tre stafettsølv
 Verdenscupen: En seier (2004)

Referanser

Eksterne lenker 
 
 

Norske skiskyttere
Norske skiskyttertrenere
Olympiske mestere for Norge
Olympiske sølvmedaljevinnere for Norge
Olympiske mestere i skiskyting
Olympiske sølvmedaljevinnere i skiskyting
Verdensmestere i skiskyting
Norgesmestere i skiskyting
Medaljevinnere under Vinter-OL 1998
Deltakere for Norge under Vinter-OL 1998
Skiskyttere under Vinter-OL 1998
Medaljevinnere under Vinter-OL 2002
Deltakere for Norge under Vinter-OL 2002
Skiskyttere under Vinter-OL 2002
Personer fra Voss kommune
Deltakere under VM i skiskyting 1996
Deltakere under VM i skiskyting 1997
Deltakere under VM i skiskyting 1998
Deltakere under VM i skiskyting 2000
Deltakere under VM i skiskyting 2001
Deltakere under VM i skiskyting 2002
Deltakere under VM i skiskyting 2003
Deltakere under VM i skiskyting 2004
Deltakere under VM i skiskyting 2005
The Great Pretender

«The Great Pretender» var en populær sang av The Platters. Sangen var skrevet av Buck Ram, The Platters' manager og låtskriver. «The Great Pretender» ble nummer én i 1956. Det er ett av tre opptak fra The Platters som er brukt i filmen «American Graffiti». 

Flere artister har gjort nye opptak av den, blant annet Roy Orbison og Dolly Parton. I 1984 brukte hun den som tittelspor i et album med covers fra 1950- og '60-årene. I 1987 ble den igjen populær da Queens Freddie Mercury gjorde en cover av den. Den versjonen som antagelig var mest radikalt annerledes var Lester Bowies sytten minutter lange, improviserte versjon på albumet ved samme navn. For nordmenn er kanskje Tor Endresens versjon fra 1989 best kjent.

I 1999 ble den tatt opp i «NPR 100», National Public Radios liste over USAs viktigste musikkverk fra det 20. århundre.

Sangen brukes på en anakronistisk måte i romanen Blikktrommen av Günter Grass under en sekvens rundt Normandies strender like før D-dagen.

Tidlig i 2007 ble en spesiell versjon av sangen brukt i en ny reklamekampanje for Volkswagen Golf med Daniel Lapaine i hovedrollen. Adrian Sutton gjorde et opptak av den der tekstingen sier «The Power Of The Understatement» (underdrivelsens kraft).

The Great Pretender er også navnet på et album utgitt av Freddie Mercury fra Queen.

Norske versjoner

Arve Sigvaldsen, Eldar Vågan og Finn Evensen har skrevet norske tekster. Sigvaldsens norske tittel er «Den store drømmer». Vågans norske tittel er «Stor presenning». Evensens norske tittel er «Gjess».

Referanser

Sanger fra USA
Great Pretender, The
Sanger fra 1955
Ivano-Frankivsk

Ivano-Frankivsk (ukrainsk: Івано-Франківськ, russisk: Ивано-Франковск, polsk: Iwano-Frankiwsk). Fram til 1962 het byen Stanyslaviv (ukrainsk: Станиславів, russisk: Станислав, polsk: Stanisławów, tysk: Stanislau, jiddisch: סטאַניסלעװ – Stanislev) er en by i Ukraina som er hovedstad for Ivano-Frankivsk oblast vest i landet. Befolkningen er på  (2004).

Byen ble opprettet som en festning for å beskytte det polsk-litauiske samvelde fra tatarenes invasjoner, og motstod også angrep fra tyrkiske og russiske styrker. Byen ble grundig ombygd i renessansen, og fikk tilnavnet Lille Leopolis. Byen var også et viktig sentrum for armensk kultur i Polen. 

Etter Polens delinger ble byen del av Østerrike og deretter av det autonome kongedømmet Galicia og Lodomeria. I 1919 var det trefninger mellom polakker og ukrainere her. Byen ble så del av Polen og hovedstad for Stanislawow-voivodskapet. I 1939 ble den erobret av sovjeterne og annektert som del av den ukrainske sovjetrepublikk. 

I 1962 ble navnet endret til ære for den fremstående ukrainske forfatteren Ivan Franko.

Klima

Referanser

Eksterne lenker 
 

Byer i det historiske Øst-Polen
Byer i Ivano-Frankivsk oblast
Bosetninger etablert i 1650
Galicia (Sentral-Europa)
1650 i Europa
Kongsberg og Omegns Turistforening

Kongsberg og Omegns Turistforening (KOT) er en medlemsforening av Den Norske Turistforening (DNT).

Kongsberg og Omegns Turistforening driver hyttene
Daggrøhytta i Tinn
Eriksbu i Rollag
Selsli i Notodden
Sigridsbu i Notodden
Sveinsbu i Kongsberg
Sørmyrseter i Kongsberg
Øvre Fjellstul i Tinn

Eksterne lenker 
 Kongsberg og Omegns Turistforening
 Kongsberg og Omegns Turistforening på Lokalhistoriewiki

Den Norske Turistforening

Kultur i Kongsberg
DNT Drammen og Omegn

DNT Drammen og Omegn (DNTD) (tidligere Drammens og Oplands Turistforening (DOT), til 2014) er en medlemsforening av Den Norske Turistforening (DNT). DNTD ble stiftet i 1888 og har rundt 8 000 medlemmer. Foreningen driver følgende hytter:
Området Hardangervidda
Rauhellern i Nore og Uvdal
Mårbu i Tinn
Ulvelilægret i Nore og Uvdal
Området Norefjell og Eggedalsfjella
Toveseter i Sigdal 
Høgevarde i Krødsherad
Dalabu i Nore og Uvdal
Dusehesten i Nore og Uvdal
Området Modum
Koboltkoia i Modum
Området Finnemarka
Svarvestolen i Modum
Eiksetra i Lier
Garsjøkoia i Lier
Goliaten i Drammen

Eksterne lenker 
 DNT Drammen og Omegn

Den Norske Turistforening
Høgevarde

Se også Høgevard.

Høgevarde er ei ubetjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Høgevarde ligger i Krødsherad kommune i Viken, på Norefjell, ca. 100 meter fra sørenden av Høgevardtjenn på sørvestsiden av toppen Høgevard. Hytta har kafé i høysesongene (væravhengig). Høgevarde ligger ca. 1459 moh.

Nye Høgevarde er ei ny ubetjent hytte med 7 soverom og 26 sengeplasser i første etasje og ca. 25 soveplasser på hemsen. Den ligger 40 meter fra den gamle hytta. Åpningsdatoen for den nye hytta var 26. mars 2017.

Eksterne lenker 
 DNT Drammen og Omegns side Våre hytter i fjellet

Turisthytter i Viken
Byggverk i Krødsherad
Samferdsel i Krødsherad
Rauhellern

Rauhellern er en betjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Rauhellern ligger i Nore og Uvdal kommune i Viken, på Hardangervidda, ved den nordlige bredden av østenden av Langesjøen.

Rauhellern ligger 1221 moh.

Eksterne lenker 
 Rauhellern på ut.no

Turisthytter i Viken
Byggverk i Nore og Uvdal
Samferdsel i Nore og Uvdal
Mårbu

Mårbu er ei betjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Mårbu ligger i Tinn kommune i Vestfold og Telemark, på Hardangervidda, ved den nordøstlige enden av innsjøen Mår.

Mårbu ligger 1130 moh, ca. 500 m sørøst for Mårbu Fjellstue.

Eksterne lenker 
 Mårbu på ut.no
 Rutetider båt til Mårbu

Turisthytter i Vestfold og Telemark
Samferdsel i Tinn
Byggverk i Tinn
Ulvelilægret

Ulvelilægret er ei ubetjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Ulvelilægret ligger i Nore og Uvdal kommune i Viken, på Hardangervidda. Standarden er så lav at DNTD regner lægret som ei rastebu, men det er fullt mulig å overnatte her om sommeren for den som har med nok utstyr. 

Ulvelilægret ligger 1150 moh.

Eksterne lenker 
 Ulvelilægret på ut.no

Turisthytter i Viken
Samferdsel i Nore og Uvdal
Byggverk i Nore og Uvdal
Daggrøhytta

Daggrøhytta er ei ubetjent turisthytte tilhørende Kongsberg og Omegns Turistforening (KOT), en lokalforening av Den Norske Turistforening (DNT). Daggrøhytta ligger nær Skirvedalen i Tinn kommune i Vestfold og Telemark, sør for fjellovergangen Killingskaret hvor Skirvedalsfjellene møter Vegglifjell. Fra området rundt hytta kan en blant annet se den bratte østsiden av Rivsfjell i vest og den bratte vestsiden av Blefjell lenger unna i sørøst. Tidligere tilhørte hytta DNT Drammen og Omegn (DNTD).

Daggrøhytta ligger ca. 985 moh.

Eksterne lenker 
 Daggrøhytta på ut.no

Turisthytter i Vestfold og Telemark
Byggverk i Tinn
Samferdsel i Tinn
Toveseter

Toveseter er ei ubetjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Toveseter ligger i Sigdal kommune i Viken, på Norefjell.

Toveseter ligger ca. 970 moh.

Eksterne lenker 
 Toveseter på ut.no

Turisthytter i Viken
Byggverk i Sigdal
Samferdsel i Sigdal
Dalabu

Dalabu er ei ubetjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Dalabu ligger i Nore og Uvdal kommune i Viken, mellom Reinsjøfjellet og Tunhovdfjorden.

Dalabu ligger ca. 1000 moh.

Eksterne lenker 
 Dalabu på ut.no

Turisthytter i Viken
Byggverk i Nore og Uvdal
Samferdsel i Nore og Uvdal
Dusehesten

Dusehesten er ei ubetjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Dusehesten ligger i Nore og Uvdal kommune i Viken, på sørsiden av Dusetind (1177 moh.), som ligger sør for Pålsbufjorden.

Dusehesten ligger ca. 1070 moh.

Eksterne lenker 
 Dusehesten på ut.no

Turisthytter i Viken
Byggverk i Nore og Uvdal
Samferdsel i Nore og Uvdal